Pareiškėja ikiteisminio tyrimo byloje Nr. 06-1-02024-11

UAB „Vingida“į/k 140699833

adr. Klaipėdos raj., s.b. „Guboja“, Šilutės g. 45

Klaipėdos apygardos prokuratūros

Vyriausiajam prokurorui

**SKUNDAS**

(dėl Klaipėdos apylinkės prokuratūros antrojo baudžiamojo persekiojimo skyriaus prokurorės Alicijos Petkevičiūtės atsisakymo pateikti nutarimą nutraukti ikiteisminį tyrimą byloje Nr. 30-9-00094-13)

 Klaipėdos apylinkės prokuratūros antrojo baudžiamojo persekiojimo skyriaus prokurorė Alicija Petkevičiūtė 2013-05-30 raštu Nr. 3-17440 atsisakė mums pateikti nutarimą, kuriuo nuspręsta nutraukti ikiteisminį tyrimą byloje Nr. 30-9-00094-13, kuris buvo pradėtas pagal mūsų pareiškimą. Tokį atsisakymą prokurorė motyvavo tuo, kad neva tai mes, kaip pareiškėjai, neturime teisės skųsti tokio sprendimo ir pagal LR BPK 218 str. 7 d. (turbūt turėta omeny LR BPK 214 str. 7 d.) mums tik pranešame apie ikiteisminio tyrimo nutraukimą. Tokia prokurorės pozicija prieštarauja blaiviai logikai ir LR PBK nuostatoms. LR BPK 214 str. 4 d. yra nurodyta, kad nutarimas nutraukti ikiteisminį tyrimą gali būti skundžiamas, tačiau nėra išvardintas ratas asmenų, kurie tai turi teisę daryti. LR BPK 214 str. 3 d. numatyta, kad apie ikiteisminio tyrimo nutraukimą ar ikiteisminio tyrimo teisėjo sprendimą nepatvirtinti prokuroro nutarimo dėl ikiteisminio tyrimo nutraukimo pranešama įtariamajam, jo atstovui, gynėjui, nukentėjusiajam, civiliniam ieškovui, civiliniam atsakovui ir jų atstovamsišsiunčiant sprendimų nuorašus, sutinkamai su LR BPK 214 str. 7 d. asmeniui, pagal kurio skundą, pareiškimą ar pranešimą pradėtas ikiteisminis tyrimas, pranešama apie sprendimą nutraukti bylą, privalomai nesiunčiant nutarimo nuorašo. Sistemiškai aiškinant virš išdėstytas nuostatas, darytina išvada, kad nutarimą nutraukti ikiteisminį tyrimą turi teisę apskųsti ne tik įtariamasis, jo atstovas, gynėjas, nukentėjusysis, civilinis ieškovas, civilinis atsakovas ir jų atstovai, bet ir asmuo, pagal kurio skundą, pareiškimą ar pranešimą pradėtas ikiteisminis tyrimas. Kadangi asmeniui, pagal kurio skundą, pareiškimą ar pranešimą pradėtas ikiteisminis tyrimas, nutarimo nutraukti ikiteisminį tyrimą nuorašas privalomai nesiunčiamas, tai jis turi teisę jį gauti pagal pageidavimą, nes jis turi teis susipažinti su jo pareiškimo, pranešimo ar skundo tyrimo rezultatais. Tokią išvadą suponuoja netgi bendrieji asmenų pareiškimų nagrinėjimo principai, įtvirtinti LR viešojo administravimo įstatyme. Todėl akivaizdu, kad prokurorė nepagrįstai atsisakė mums pateikti nutarimo nutraukti ikiteisminį tyrimą nuorašą.

 LR BPK nenustato tokio skundo padavimo termino, todėl laikytina, kad skundo padavimo terminas nėra praleistas.

 Vadovaudamiesi virš išdėstytu,

PRAŠOME: įpareigoti Klaipėdos apylinkės prokuratūros antrojo baudžiamojo persekiojimo skyriaus prokurorę Aliciją Petkevičiūtę pateikti mums nutarimo nutraukti ikiteisminį tyrimą byloje Nr. 30-9-00094-13 nuorašą.

2012-07-10, Klaipėda

UAB „Vingida“ direktorius Igor Surnin